### 17.    Frigivelse af anlægsbeløb til renovering og ombygning af køkken

**Åbent**

Sagsnr.: 326-2017-30113       J.nr.: 27.03.00           Dokumentnr.:
326-2018-28214

**Sagstype**

Beslutning

**Resume og sagens baggrund**

På budget 2018 er der afsat et anlægsbeløb på 0,800 mio. kr.
til renovering og ombygning af køkken samt køb af inventar til [adresse].

**Indstillinger**

Centerchefen for Misbrug & Socialpsykiatri indstiller at
der gives 0,800 mio.kr til ovenstående, finansieres af afsatte anlægsbeløb.

**Behandling**

Socialudvalget, Økonomiudvalget, Kommunalbestyrelsen.

**Sagsfremstilling**

Medborgerhuset blev etableret i 1986 og har til huse i en af
Dansk Supermarkeds ejendomme. Køkkenet blev ombygget i 2001 og er ikke længere
tidssvarende.

En af Medborgerhusets primære indsatser er folkekøkkenet,
som benyttes af mange forskellige borgergrupper, herunder et stort antal
borgere med sindslidelser, psykisk sårbarhed og udsatte borgere.

Efterspørgslen på mad fra folkekøkkenet er de seneste år
steget markant. For at kunne varetage den øgede efterspørgsel og samtidig leve
op til de krav, der stilles fra levnedsmiddelkontrollen og arbejdstilsynet, er
det nødvendigt at forny dele af køkkeninventaret, gulvbelægningen og møblerne i
husets kantiner.

**Økonomiske konsekvenser**

Der er afsat et anlægsbeløb på 0,800 mio.kr. i 2018 til
renovering, ombygning og indkøb af inventarer til [adresse].

Anlægsbeløbet udgør herefter 0 kr.

**Socialudvalgets møde den 8.
februar 2018:**

Anbefales.

**Økonomiudvalgets møde den 21.
februar 2018:**

Anbefales.